open-index/open-wikipedia-markdown huggingface dataset:
Mars superliga 1999/2000

**[[Fortuna liga|Mars superliga]]** v sezóne 1999/2000 bol v poradí 7. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

Špecifikom tejto sezóny bolo zredukovanie počtu mužstiev v lige zo 16 na 10. Z ligy tak tento ročník zostupovalo až sedem mužstiev. Titul získal premiérovo Inter Bratislava, ktorý viedol tréner Jozef Bubenko a kapitán Miroslav Hýll.

## Tabuľka

* Chemlonu Humenné odrátali 3 body
## Tabuľka strelcov

## Referencie

## Externé odkazy
* RSSSF.com
* Streleckým rekordérom stále Róbert Semeník

Kategória:Futbal v 1999
Kategória:Futbal v 2000
Kategória:Najvyššia futbalová súťaž na Slovensku
Kostol Zvestovania Pána (Gajary)

**Kostol Zvestovania Pána** (staršie pomenovanie **Kostol Zvestovania Panny Márie**) v Gajaroch je barokový rímskokatolícky kostol postavený v rokoch 16651673. Kostol vysvätil v roku 1681 biskup Ferdinand Pálfi, ktorý vysvätil i kostol v Kostolišti a farský kostol v Malackách. 

Koncom 17. storočia k nemu pristavili ochranný múr so štyrmi rohovými baštami, ktoré v roku 1889 prestavali na kaplnky .
Vo veži kostola je zachovaný zvon z roku 1687 od bratislavského zvonolejára G. Wolffa.

## Kaplnky
*Nepoškvrneného Srdca Panny Márie z roku 1856
*v roku 1889 prestavané rohové bašty (pôvodne z roku 1690)
**Božského Srdca Ježišovho
**Svätej rodiny
**Panny Márie Lurdskej
**Sv. Anny

## Referencie

## Iné projekty

Gajary
Gajary
Kategória:Architektúra z 1673
Gajary
Gajary
Kategória:Gajary
Pius III.

**Pius III.** (lat. *Pius Tercius*), vl. menom **Francesco Nanni Todeschini Piccolomini** (* 29. máj 1439, Siena, Taliansko - † 18. október 1503, Rím) bol talianskym duchovný a 215. pápež (v roku 1503).

Jeho pontifikát bol jedným z najkratších (s pápežom Levom XI., ktorý bol pápežom o storočie neskôr, bol ôsmym najkratším) v cirkevnej histórii: trval iba dvadsaťšesť dní.

Než sa Francesco Piccolomini stal pápežom dosiahol právnické vzdelanie na univerzite v Perugii. Po vyštudovaní v roku 1460 ho jeho strýko, pápež Pius II., vymenoval arcibiskupom v Siene a vzápätí i kardinálom. Okrem toho sa stal pápežským legátom v Ancone. Za Piovho nástupcu Pavla II. sa stal legátom v Nemecku. Rozporuplné vzťahy mal s ďalším pápežom a svojim predchodcom, Alexandrom VI.

Do histórie sa zapísal ako milovník kultúry. V roku 1492 sa stal zakladateľom dnes známej Piccolominiovskej knižnice v sienskej katedrále Santa Maria Assunta, ktorej freskovou výzdobou poveril v roku 1502 Pinturicchia.

Za svoje zvolenie za pápeža v konkláve konanom 16. - 22. septembra 1503 nevďačil ani tak svojím osobným hodnotám, ako potrebe kardinálov vybrať kandidáta nezávislého od rôznych vnútorných národných zoskupení. Svätá stolica nutne potrebovala obnovu, no jej realizácia si vyžadovala čas. Francescovo podlomené zdravie a staroba tiež hovorili v jeho prospech, lebo bol žiadúci krátky pontifikát, ktorý by poskytol čas potrebný na prípravu reforiem.

Jeho pontifikát bol napokon kratší ako bolo potrebné. Zdravie mal také krehké a pri svojej korunovácii 8. októbra 1503 sa cítil taký slabý, že musel dokonca vynechať niekoľko zvyčajných obradov. Na pápežskom stolci sedel iba nasledujúcich desať dní a 18. októbra zomrel.

Po smrti bol pochovaný v starej svätopeterskej bazilike. Dnes ostatky Pia III. spočívajú v nádhernom kenotafe v rímskej bazilike Sant'Andrea della Valle.

## Iné projekty

## Zdroj
* 

## Referencie

Kategória:Talianski pápeži
Kategória:Piccolominiovci
Kategória:Osobnosti zo Sieny
Martin Prohászka

**Martin Prohászka** (* 18. august 1973, Nové Zámky) je bývalý slovenský futbalový reprezentant. V súčasnosti je hráčom treťoligového klubu FKM Nové Zámky. Väčšinu svojej kariéry odohral v Česku.

## Úspechy
* Majster Česka: 1999, 2000

## Externé odkazy
* idnes.cz
* transfermarkt.at
* national-football-teams.com
* Štatistiky hráčov FC Nitra

Kategória:Slovenskí futbalisti
Kategória:Hráči FC Nitra
Kategória:Hráči SFC Opava
Kategória:Hráči AC Sparta Praha
Kategória:Hráči MFK Košice
Kategória:Hráči FC Baník Ostrava
Kategória:Hráči FK Viktoria Žižkov
Kategória:Osobnosti z Nových Zámkov
Kostol Zvestovania Panny Márie

**Kostol Zvestovania Panny Márie** môže byť:

### Slovensko
* Kostol Zvestovania Panny Márie (Chyžné)

### Česko
* Kostol Zvestovania Panny Márie (Praha)
* Kostol Zvestovania Panny Márie (Šternberk)

### Slovinsko
* Kostol Zvestovania Panny Márie (Crngrob)

## Pozri aj
* Kostol Zvestovania Pána
* Kostol Panny Márie


Zvestovania Panny Márie
1. FSV Mainz 05

**1. FSV Mainz 05** je nemecký futbalový klub so sídlom v meste Mainz v spolkovej krajine Porýnie-Falcko. Od roku 2009 hrá v najvyššej nemeckej súťaži, Bundeslige. Väčšinu svojej histórie hral klub v nižších súťažiach (v Bundeslige hral ešte v rokoch 2004 až 2007).

## Externé odkazy
* Oficiálna stránka 


Mainz 05
Mainz 05
C.C. Catch

**Caroline Catharina Müller** známa ako **C.C. Catch** (* 31. júl 1964) je holandsko-nemecká popová speváčka a skladateľka. Jej najväčšie hity sú napr. *Heaven and Hell* a *I can lose my Heart*. Okrem spomínaných hitov spolupracovala s nemeckým manažérom zo skupiny Modern Talking. 

Kategória:Holandské speváčky
Kategória:Nemecké speváčky
Kategória:Narodenia v 1964
Chrómovanie

**Chrómovanie** je nanášanie vrstvy chrómu na povrch.

Galvanické pokovovanie chrómom je elektrolytické nanášanie vrstvy kovu na vodivý povrch. Ochranná vrstva vyniká tvrdosťou, môže byť lesklá a odolná voči korózii.

Variant pre dekoratívne chrómovanie:
* Elektrolyt: *400 g anhydridu chrómu, 4 g koncentrovanej kyseliny sírovej, 1000g destilovanej vody*.
* Elektrolýza: *pri teplote 40°C, prúdová hustota 30A/dm<sup>2</sup>* 

## Nebezpečenstvo
Roztoky chrómu sú prudko jedovaté pre všetky živé organizmy, už 0,6 g spôsobuje u človeka smrť. Tieto látky môžu do organizmu prenikať pokožkou. Koncentrovanejšie roztoky spôsobujú po kontakte na koži popáleniny. Pri chrómovaní sa vyvíja veľké množstvo plynov, ktoré unikajú a strhávajú so sebou drobné kvapky roztoku do okolia a vytvárajú nebezpečný aerosól. Nad hladinou sa tvoria obláčiky hnedočervenej hmly. Pri vdýchnutí môžu byť poškodzované sliznice. Preto si táto technológia vyžaduje primerané bezpečnostné opatrenia, vhodné technologické zariadenia a ochranné pomôcky. Veľkú starostlivosť je potrebné venovať i likvidácii nebezpečného odpadu.

Kategória:Povrchové úpravy
Kategória:Chróm
Kostol svätého Gála (Turany)

**Kostol svätého Gála**  je rímskokatolícky kostol v Turanoch v okrese Martin.  Okolo kostola sa rozprestiera cintorín, ktorý je ohradený kamenným múrom. Súčasťou múra je zvonica, v ktorej sa nachádzajú dva zvony. Kostol a zvonica boli zapísané so ústredného zoznamu pamiatok 26. novembra 1963, cintorín a obranný múr boli vyhlásené za kultúrnu pamiatku. 

## Charakteristika
Kostol stojí v centre obce na vyvýšenom mieste. Postavený bol na začiatku 14. storočia (pravdepodobne rok 13001304) v gotickom štýle a neskôr bol doplnený renesančnými prvkami. Obranný múr okolo cintorína pochádza až z prvej tretiny 17. storočia.

Kostol bol veľakrát prestavovaný a opravovaný. Na oltári sa nachádzali vzácne staré maľby a fresky, avšak stratili na hodnote lebo v novšej dobe boli neodborne premaľované. V roku 1636 pri požiari zhorel vzácny oltár sv. Kataríny. V rokoch 16361639 bol kostol renovovaný. Koncom 20. storočia prešiel kostol dôkladnou rekonštrukciou.

## Referencie

## Iné projekty

## Externé odkazy
* Kostol na stránkach obce 
* www.apsida.sk - profil kostola

Kategória:Turany
Turany
Turany
Turany
Kategória:Architektúra v 14. storočí
Caprese

**Caprese** môže byť:
* názov šalátu, pozri Caprese (šalát)
* pôvodný názov obce v Taliansku, pozri Caprese Michelangelo
BP (ropný podnik)

thumb
**BP [[Public limited company|plc]]** je nadnárodná energetická spoločnosť so sídlom v Londýne. Patrí medzi tretiu najväčšiu energetickú spoločnosť na svete, štvrtú najväčšiu spoločnosť na svete a najväčšiu britskú spoločnosť. Je súčasťou *supermajor*, skupiny nazývanej aj *International Oil Company (IOC)*, ktorá predstavuje 6 najväčších vertikálne integrovaných súkromných naftárskych spoločností na svete.

## Dejiny
Spoločnosť bola založená v roku 1909 ako *Anglo-Persian Oil Company*. V roku 1954 bola premenovaná na *The British Petroleum Company*. V roku 1965 spoločnosť objavila v Severnom mori zemný plyn a od roku 1970 v tejto oblasti ťažila aj ropu. V roku 1977 začala britská vláda postupne predávať svoje podiely v spoločnosti a od 80. rokov bola spoločnosť plne v rukách súkromných investorov. V roku 1982 spoločnosť kúpila firmu British National Oil Company (BNOC) a v roku 1987 Britoil PLC.

Od roku 1998 je po zlúčení so spoločnosťou Amoco známa ako BP Amoco, respektíve BP plc.

V roku 2009 vytvorila na celom svete konsolidovaný obrat vo výške 239 miliárd dolárov a zamestnávala 80 300 ľudí. 

## Referencie

## Pozri aj
* Deepwater Horizon

## Iné projekty

Kategória:Energetické podniky
Boduhéragandu

**Boduhéragandu** () je neobývaný ostrov na atole Sínu na Maldivách.

Kategória:Ostrovy atolu Sínu
Červený smrek

**Červený smrek** alebo zastarano **modrín** môže byť:
*smrekovec opadavý
*staršie odborne: rod *Larix*, dnešný názov: smrekovec, pozri smrekovec
Hudobný producent

**Hudobný producent** je osoba, ktorá je zodpovedná za úspech, nahranie, produkciu a výkon nejakej hudobnej nahrávky. Môže to byť pracovník osoby, ktorá iniciovala alebo zabezpečila konečné vyhotovenie nahrávky, pričom takouto osobou sa poväčšine rozumie nahrávacia spoločnosť alebo hudobné vydavateľstvo. 

Úlohou hudobného producenta je:
*Spôsob interpretácie danej hudby, výber interpreta 
*Výber ďalších hudobníkov do projektu 
*Dohľad nad realizáciou nahrávky 
*Pomoc s vytvorením albumov alebo singlov

V elektronickej a populárnej hudbe sa producent stará o mixovanie, aranžmán, mastering a o samotnú kompozíciu (a jej realizáciu). V klasickej hudbe je miesto hudobného producenta zvukár.

## Niektorí hudobní producenti

*Brian Eno produkoval hudbu pre U2, Davida Bowieho a Talking Heads.
*Timbaland produkuje R&B, pop a rap hudbu. Spolupracoval s hudobníkmi ako Justin Timberlake, Nelly Furtado, Madonna.

## Pozri aj
* Produkcia hudby

* Producent

## Zdroje


Kategória:Umelecké povolania
Caprese Michelangelo

**Caprese Michelangelo** je obec v toskánskej provincii Arezzo. Nachádza sa približne 100 km od Florencie. Obec je rodiskom renesančného umelca Michelangela a astronóma Santiniho. Pôvodne sa obec volala iba Caprese, v roku 1913 sa názov doplnil o slávneho rodáka a zmenil na *Caprese Michelangelo*.

V obci sa nachádzajú tieto pamiatky:
* kostol sv. Jána Krstiteľa, kde bol pokrstený aj Michelangelo. Ján Krstiteľ je patrónom obce.
* kostoly *San Cristoforo a Monna, San Paolo a Monna* a *Santi Ippolito e Cassiano*
* opátstvo San Martino a Tifi
* Michelangelovo múzeum a knižnica

## Referencie

## Iné projekty

Kategória:Provincia Arezzo
Kategória:Obce v Taliansku
Mars superliga 1998/1999

**[[Fortuna liga|Mars superliga]]** v sezóne 1998/99 bol v poradí 6. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

## Tabuľka

## Tabuľka strelcov

 

## Majster
Zostava víťaza Corgoň ligy Slovan Bratislava:
* Brankári: Tomáš Bernady, Miroslav König
* Obrancovia: Zsolt Hornyák, Andras Kereszturi, Ladislav Kozmer, Ladislav Pecko, Maroš Puchner, Miloš Soboňa, Roman Škrtel, Milan Timko, Stanislav Varga
* Stredopoliari: Jozef Antalovič, Marek Fabuľa, Richard Höger, Norbert Hrnčár, Martin Jančula, Róbert Novák, Pavol Sedlák, Róbert Tomaschek
* Útočníci: Sergej Borisenko, Tibor Jančula, Miroslav Kriss, Jozef Majoroš, Tomáš Medveď, Ľubomír Meszároš, Jozef Mužlay
* Tréner: Stanislav Griga

## Referencie

## Externé odkazy
* RSSSF.com
* Streleckým rekordérom stále Róbert Semeník

Kategória:Futbal v 1998
Kategória:Futbal v 1999
Kategória:Najvyššia futbalová súťaž na Slovensku
Jens Böhrnsen

**Jens Böhrnsen** (* 12. jún 1949, Brémy) je nemecký sociálnodemokratický politik. Po náhlom odstúpení nemeckého spolkového prezidenta Horsta Köhlera začal na základe článku 57 nemeckého základného zákona (spolkovej ústavy) ako predseda Spolkovej rady vykonávať oprávnenia spolkového prezidenta.

## Život
Böhrnsen sa narodil v brémskej mestskej časti Gröpelingen. Jeho otec Gustav bol nacistami prenasledovaný komunista.

V osemnástich rokoch vstúpil Jens Böhrnsen do Sociálnodemokratickej strany Nemecka (SDP). V roku 1968 zmaturoval na gymnáziu a v rokoch 1968 až 1973 študoval právo na Univerzite v Kieli. V roku 1973 zložil prvú štátnu skúšku v Šlezvicku-Holštajnsku. Namiesto vojenskej služby absolvoval službu civilnú, po ktorej skončení zložil druhú štátnu skúšku v Hamburgu (1977). V rokoch 1978 až 1980 bol sudcom na správnom súde v Brémach a v rokoch 1991 až 1995 bol jeho predsedajúcim sudcom.

Od 8. júna 1995 zasadal za SDP v brémskej mestskej rade a od roku 1999 bol predsedom tamojšej frakcie SPD. V októbri 2005 bol zvolený brémskym starostom. Z titulu tejto funkcie sa stal aj ministerským predsedom spolkovej krajiny Brémy. Vo funkcii bol potvrdený v júni 2007.

Od 1. novembra 2009 zastáva funkciu predsedu Spolkovej rady. Po odstúpení Horsta Köhlera z funkcie prevzal dočasne povinnosti spolkového prezidenta.

## Iné projekty

## Zdroj

Kategória:Nemeckí politici
Kategória:Prezidenti Nemecka
Kategória:Absolventi Univerzity v Kieli
Kategória:Osobnosti z Brém
Tim Berners-Lee

Sir **Timothy John „Tim“ Berners-Lee** (* 8. jún 1955, Londýn, Anglicko) je britský inžinier, počítačový výskumník a profesor na MIT.

Pripisuje sa mu vynájdenie World Wide Webu, ktorý navrhol už v roku 1989. 25. decembra 1990 s pomocou Roberta Cailliaua a mladého študenta v CERNe, úspešne zrealizovali prvú úspešnú komunikáciu medzi HTTP klientom a serverom cez internet. Tim je riaditeľom World Wide Web Consortium (W3C), ktorej cieľom je budúci vývoj internetu. Zároveň je zakladateľom World Wide Web Foundation, riaditeľom *The Web Science Research Initiative* (WSRI), vedúcim výskumníkom v *MIT Computer Science and Artificial Intelligence Laboratory (CSAIL)* a členom dozornej rady *MIT Center for Collective Intelligence*. V apríli 2009 bol zvolený do Národnej akadémie vied Spojených štátov amerických.

Narodil sa v Londýne 8. júna 1955 manželom Conwayovi Berners-Lee a Mary Lee Woods. Navštevoval základnú školu Sheen Mount a od 1969 do 1973 Emanuel School v Londýne. V rokoch 1973 až 1976 študoval na The Queen's College v Oxforde, kde získal s vyznamenaním diplom z fyziky.

V roku 1976 pracoval v *Plessey Telecommunications Limited* ako programátor. Tu sa zoznámil so svojou prvou ženou Jane. V roku 1978 pracoval v *D.G. Nash Limited*, kde napísal DTP softvér a operačný systém. V roku 1989 prišiel Tim Berners-Lee s projektom vytvorenia distribuovaného hypertextového systému a tým začal projekt WWW. Krátko nato napísal prvý webový prehliadač WorldWideWeb. Od kráľovnej Alžbety II. dostal v roku 2003 Rad za zásluhy (*Order of Merit*).

## Ocenenia
* 2017: Turingova cena za rok 2016 za vývoj hypertextového systému World Wide Web, protokolu HTTP a prvého webového prehliadača 
(zoznam nie je kompletný)

## Referencie

## Iné projekty

## Externé odkazy
* Tim Berners-Lee na webe W3C

Kategória:Anglickí informatici
Kategória:Anglickí vynálezcovia
Kategória:World Wide Web
Kategória:HTTP
Kategória:Členovia American Academy of Arts and Sciences
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Držitelia Radu britského impéria
Kategória:Nositelia ACM Software System Award
Kategória:Držitelia Turingovej ceny
Kategória:Nositelia Japonskej ceny
Kategória:Nositelia Radu za zásluhy (Spojené kráľovstvo)
Kategória:Absolventi Oxfordskej univerzity
Kategória:Osobnosti z Londýna
Gastein Ladies

**Gastein Ladies** je ženský tenisový turnaj, ktorý sa koná v rakúskom Bad Gasteine. Je to turnaj typu International na okruhu WTA s celkovou dotáciou 220&nbsp;000 $ a hrá sa na antuke od roku 2007.

## Finálové zápasy
### Dvojhra

### Štvorhra

## Externé odkazy
* Oficiálna stránka turnaja

Kategória:Tenisové turnaje v Rakúsku
Kategória:WTA Tour
Bruce McLaren

**Bruce Leslie McLaren** (* 30. august 1937, Auckland – † 2. jún 1970, Goodwood) bol automobilový pretekár a zakladateľ stajne McLaren, ktorá preteká v Formule 1. Vo Formule 1 zaznamenal oveľa väčšie úspechy ako majiteľ stajne než predtým ako jazdec. Začal jazdiť v polovici 50. rokov vo svojej vlasti a už roku 1958 sa dostal do európskej Formuly 2. Debut vo Formule 1 si odbil v tíme Cooper v roku 1959. Ku koncu sezóny už pravidelne zbieral body a posledné preteky v Sebringu dokonca vyhral. V 22 rokoch sa tak stal najmladším víťazom Veľkej ceny. 

V roku 1960 robil dvojku Brabhamovi, po ktorého odchode sa v nasledujúcom roku stal jednotkou. Niekoľko nasledujúcich sezón mu vôbec nevyšlo a tak sa podľa vzoru Jacka Brabhama rozhodol založiť vlastnú stajňu. V roku 1963 založil Bruce McLaren spoločnosť Bruce McLaren Motor Racing Ltd., ktorá vyrábala vlastné monoposty. Svoj tím konečne nasadil do Formuly 1 v roku 1966. Tento tím sa zúčastňuje Formuly 1 dodnes. 

Bruce McLaren zahynul 2. júna 1970 v Goodwoode pri testovaní automobilu severoamerickej série Can-Am sports cars .

## Iné projekty

## Zdroj

Kategória:Novozélandskí piloti F1
Kategória:Osobnosti z Aucklandu
Vladimir Bartol

**Vladimir Bartol** (* 24. február 1903, Terst, Rakúsko-Uhorsko (dnes Taliansko) – † 12. september 1967, Ľubľana, Slovinsko) bol slovinský spisovateľ, dramatik, esejista a publicista. Jeho najznámejším dielom je kniha Alamut, ktorá vyšla v roku 1938 a odvtedy bola preložená do viacerých cudzích jazykov.

## Životopis
Narodil sa ako tretie dieťa v meštianskej rodine otcovi Gregorovi Bartolovi, poštovému zamestnancovi a Marici Bartol-Nadliškovej, ktorá bola povolaním učiteľka, ale taktiež sa venovala písaniu. Rodičia mu poskytli výborné vzdelanie, pretože matka ho zoznámila s maľovaním, zatiaľ čo otec mu vysvetľoval biológiu. Vo svojej autobiografii sa opísal ako prehnane vnímavé dieťa, ktoré sa samému sebe zdalo trochu iné s bohatou predstavivosťou. Zaujímal sa o rôzne veci, najradšej mal biológiu, fyziológiu, psychológiu, umenie a samozrejme literatúru a tiež divadlo. Ako znalec zbieral a skúmal motýle.

Navštevoval školu v Terste a dokončil ju v Ľubľane. Potom sa zapísal na univerzitu a študoval biológiu a filozofiu. Nadchlo ho hlavne dielo Sigmunda Freuda. Štúdium úspešne dokončil v roku 1925 a pokračoval v štúdiu na Sorbonne v Paríži v rokoch 1926 – 1927. V roku 1928 slúžil v armáde v Petrovaradinu v Srbsku. Od roku 1933 do 1934 býval v Belehrade, kde viedol redakciu novín. Potom sa vrátil do Ľubľany, kde žil ako slobodný umelec do roku 1941. Po druhej svetovej vojne pracoval najprv ako tajomník Slovinského národného divadla (Slovensko narodno gledališče) v Ľubľane, potom odišiel späť do Terstu, kde sa živil ako pracovník v oblasti kultúry. V roku 1956 sa vrátil do Slovinska, kde sa stal zamestnancom Slovinskej akadémie vied a umenia (Slovenska akademija znanosti in umetnosti). V tejto organizácii pracoval až do svojej smrti 12. septembra 1967.

## Dielo
V dielach vidno vplyv Friedricha Nietzscheho, ale aj tiež expresionizmu a psychoanalýzy. Preto v jeho dielach sledujeme psychologické a filozofické idei, ktoré najviac vypovedajú o vôli, sile, pravde a sklamaní, manipulácii s ľuďmi a o poznaní kozmolitného, intelektuálneho princípu. Pretože písal v čase sociálneho realizmu, jeho témy nie sú tak výrazné. Uplatnili sa predovšetkým v 80. rokoch 20. storočia. V minulosti sa stal veľmi známym vďaka románu Alamut, v ktorom opisuje situáciu veľmi podobnú súčasnej situácii na Blízkom východe.

## Vybrané diela
* *Lopez* (1932, dráma)
* *[[Al Araf]]* (1935, Založba Sanje, zbierka krátkych noviel)
* *[[Alamut]]* (1938, Založba Sanje, román); *Alamut* (preložila Stanislava Chrobáková Repar; doslov napísala Vanesa Matajc 2004)
* *Empedokles* (1945)
* *Tržaške humoreske* (1957, zbierka krátkych noviel)
* *Čudež na vasi* (1984, román)
* *Don Lorenzo* (1985, novela)
* *Med idilo in grozo* (1988, zbierka noviel)
* *Zakrinkani trubadur* (1993, zbierka esejí)
* *Mladost pri Svetem Ivanu* (2001, autobiografia)

## Referencie
* Slovenski veliki leksikon. Ljubljana: Mladinska knjiga, 2003.

## Zdroj
*

Kategória:Slovinskí spisovatelia
Kategória:Osobnosti z Terstu
Kategória:Absolventi Ľubľanskej univerzity
Kategória:Členovia Slovinskej akadémie vied a umení
Filippo Rusuti

[right|thumb|200px|Filippo Rusuti, ''Kristus Pantokrator'', mozaika vytvorená podľa byzantského vzoru, [Bazilika Santa Maria Maggiore, Rím]]
**Filippo Rusuti** (* okolo 1255 – † okolo 1325) bol taliansky neskorogotický maliar, činný na prelome 13. a 14. storočia a známy iba podľa autorstva niekoľkých diel.

Údaje o jeho živote sú takmer neznáme. Do povedomia verejnosti sa dostal iba prostredníctvom svojej tvorby.

Maliar pôsobil na niekoľkých miestach v Taliansku. Svoju umeleckú dráhu začal v meste Assisi v Umbrii, kde v Bazilike svätého Františka vytvoril niekoľko fresiek.

Nehynúcu známosť mu zabezpečilo jeho najslávnejšie dielo - mozaika Krista Pantokrata (t. j. Žehnajúceho) na prvom poschodí lodžie rímskej baziliky Santa Maria Maggiore pochádzajúca z rokov 1288 - 1297. Filippo Rusuti je autorom i niekoľkých fresiek v interiéri baziliky.

Ďalšou z jeho umeleckých zastávok bolo mesto Neapol, kde pracoval na freskovej výzdobe kostola Santa Maria Donaregina a kostola San Domenico Maggiore.

## Zdroj

Kategória:Narodenia v 13. storočí
Kategória:Úmrtia v 14. storočí
Kategória:Talianski maliari
Kategória:Gotickí maliari
Kategória:Talianski mozaikári
Roger Crozier Saving Grace Award

**Roger Crozier Saving Grace Award** je trofej, ktorá sa udeľuje v zámorskej National Hockey League *pre brankára s najlepšou percentuálnou úspešnosťou zákrokov v aspoň 25-tich zápasoch*. Trofej sa udeluje od sezóny 1999-2000. Zatiaľ najviac krát ju získali Marty Turco a Tim Thomas, až dvakrát. Aktuálny víťaz je Carey Price z tímu Montreal Canadiens. 

Trofej je pomenovaná po hráčovi Rogerovi Crozierovi, ktorý chytal v Buffale Sabres a v Detroite Red Wings. Počas svojej kariéry vyhral Calder Memorial Trophy a Conn Smythe Trophy a odchytal 518 zápasov pocas 14-tich sezón. Víťaz dostane 15 000 amerických dolárov na podporu mládeže alebo na iné účely.

## Víťazi
[thumb|160px|[Niklas Bäckström, víťaz z roku 2007.]]

Kategória:Trofeje a ocenenia NHL
Godfrey Harold Hardy

**Godfrey Harold Hardy** (* 7. február 1877, Cranleigh, Anglicko - † 1. december 1947, Cambridge) bol anglický matematik.

Je známy predovšetkým vďaka práci v teórii čísel a matematickej analýze. Je tiež známy ako autor eseje *A Mathematician's Apology*, ktorá sa zaoberá estetikou matematiky a ako školiteľ Srinivasu Ramanujana. Zaoberal sa tiež populačnou genetikou, kde je po ňom a Wilhelmovi Weinbergovi pomenovaný Hardyho-Weinbergov zákon.

## Externé odkazy
* O'Connor, John J.; Robertson, Edmund F., "G. H. Hardy",  Univerzita v St. Andrews
* G. H. Hardy na Mathematics Genealogy Project
* Citáty G. H. Hardyho
* Hardyho práce v teorii čísel
* Weisstein, Eric W., Hardy, Godfrey Harold (1877–1947) 

Kategória:Anglickí matematici
Kategória:Britskí genetici
Kategória:Anglickí ateisti
Kategória:Členovia Kráľovskej spoločnosti
Kategória:Držitelia Copleyovej medaily
Kategória:Absolventi University of Cambridge
Colin Farrell

**Colin James Farrell** (* 31. máj 1976, Dublin, Írsko) je írsky herec. 

Účinkoval napríklad vo filme *[[Alexander Veľký (film)|Alexander Veľký]]* z roku 2004. Za úlohu vo filme *[[V Brugách]]* bol ocenený Zlatým glóbusom

## Iné projekty

## Externé odkazy
*
*

Kategória:Írski filmoví herci
Kategória:Írski televízni herci
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Osobnosti z Dublinu
Marcel Desailly

**Marcel Desailly** (* 7. september 1968, Akkra, Ghana) je bývalý francúzsky futbalový obranca. V drese  vyhral Majstrovstvá sveta 1998 a EURO 2000. 

Pelé ho roku 2004 zaradil medzi 125 najlepších žijúcich futbalistov.

## Životopis
Narodil sa v Ghane ako Odenke Abbey, meno Marcel Desailly prijal až neskôr, keď si jeho matka vzala riaditeľa francúzskeho konzulátu v Akkre. So svojou kariéru začínal v FC Nantes, kde sa do prvého tímu prebojoval v roku 1986, dva roky po tom, čo jeho brat zomrel v automobilovej nehode. Od roku 1988 ho tu viedol tréner Miroslav Blažević. V roku 1989 sa jeho agentom stal Pape Diouf. V roku 1992 prestúpil do Olympique Marseille. Tu pôsobil len jednu sezónu, počas ktorej však dosiahol významný úspech. Vyhral Ligu majstrov, keď vo finále Marseille zdolalo AC Miláno. V tomto období dostal Desailly prvú pozvánku do reprezentácie.

V novembri 1993 prestúpil z Marseille do AC Miláno. Tu dostával pod vedením Fabia Capella príležitosť na poste defenzívneho stredopoliara. V sezóne 1993-94 opäť vyhral Ligu majstrov, pričom sa stal prvým futbalistom, ktorému sa podarilo vyhrať túto súťaž v dvoch rokoch po sebe v drese dvoch rôznych kluboch. Vo finále proti FC Barcelona strelil posledný gól zápasu. Nasledujúcu sezónu sa mu opäť podarilo dostať sa s klubom do finále Ligy majstrov, tentokrát však *rossoneri* podľahli Ajaxu Amsterdam. V roku 1996 vyhral taliansku Serie A a o dva roky neskôr Taliansky pohár.

Po MS 1998 prestúpil do anglického klubu Chelsea FC. V drese *The Blues* odohral 222 zápasov, z ktorých v 94 bol kapitánom tímu. Tu hrával stredného obrancu spolu s Frankom Leboeufom. V roku 2004 ukončil svoje pôsobenia v Chelsea, svoju kariéru dohral v katarskej lige.

## Referencie


## Iné projekty

## Externé odkazy
* Oficiálna stránka

## Zdroj

Kategória:Francúzski národní futbalisti
Kategória:Hráči FC Nantes
Kategória:Hráči Olympique de Marseille
Kategória:Hráči AC Miláno
Kategória:Hráči Serie A
Kategória:Hráči Chelsea FC
Kategória:Hráči FA Premier League
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 1996
Kategória:Hráči Majstrovstiev Európy vo futbale 2000
Kategória:Hráči Majstrovstiev Európy vo futbale 2004
Kategória:Majstri sveta vo futbale
Kategória:Majstri Európy vo futbale
Amy Macdonaldová

**Amy Macdonaldová** (neprechýlene Amy Macdonald; * 25. august 1987, Bishopbriggs, East Dunbartonshire) je škótska speváčka.

Jej debutový album *This Is The Life* bol vydaný 30. júla 2007 a na celom svete sa ho predalo viac ako 3 milióny kópií. Jej prvý singel *Poison Prince* bol vydaný 7. mája 2007. Vystupuje na festivaloch ako Glastonbury, Hyde Park, T in the Park a V festival. Má uzatvorenú zmluvu s nahrávacou spoločnosťou Vertigo Records.

S akustickou gitarou vystupuje od svojich pätnástich rokov. Ovplyvnili ju skupiny ako Travis alebo The Libertines.

## Diskografia
* 2007: *[[This Is the Life]]*
* 2010: *[[A Curious Thing]]*
* 2012: *[[Life in a Beautiful Light]]*
* 2017: *[[Under Stars]]*

## Iné projekty

## Externé odkazy
* Oficiálny web

Kategória:Škótske popové speváčky
Kategória:Škótske rockové speváčky
Kategória:Škótski popoví gitaristi
Kategória:Škótski rockoví gitaristi
Kategória:Škótski popoví bubeníci
Kategória:Škótski rockoví bubeníci
Kategória:Škótski popoví klaviristi
Kategória:Škótski rockoví klaviristi
Kategória:Gitaristky
Henrich III. (Svätá rímska ríša)

thumb|Henrich III., miniatúra okolo 1040
**Henrich III.** pre tmavšie zafarbenie pokožky nazývaný **Čierny** –  (* 28. október 1017 – † 5. október 1056, Bodenfeld alebo Goslar) bol v rokoch 10391056 nemeckým kráľom a neskôr aj rímskym cisárom (korunovácia v Ríme prebehla na Vianoce 1046). 

Bol synom cisára Konráda II. zo sálskej (franskej) dynastie a Gizely Švábskej. Otec ho už v jedenástich rokoch (roku 1028) nechal zvoliť a v Aachene korunovať za nemeckého kráľa. Okrem toho mu udelil titul vojvodu bavorského (1027), švábskeho (1039) a korutánskeho (1039).

## Iné projekty

## Zdroje

Kategória:Narodenia v 1017
Kategória:Úmrtia v 1056
Kategória:Sálska dynastia
Kategória:Rímskonemeckí cisári
Kategória:Králi Nemecka
Iskerníkovité

**Iskerníkovité** (*Ranunculaceae*) je čeľaď radu iskerníkotvaré (*Ranunculales*). Obsahuje približne 1700 druhov. Jej najväčší rod je iskerník (*Ranunculus*, 600 druhov), ktorý je tiež najrozšírenejším rodom tejto čeľade na území Slovenska (26 druhov). 

Zástupcovia tejto čeľade majú kvety s vrchným semeníkom a ich kvetné obaly a tyčinky sú voľné (nezrastené). Väčšinou sú to byliny, zriedkavo liany a dreviny. Ich telo, stonku a listy, pokrývajú často jednoduché chlpy - trichómy. Cievne zväzky prechádzajúce stonkou sú usporiadané v niekoľkých koncentrických kruhoch, alebo sú roztrúsené. Listy majú striedavé postavenie, sú jednoduché, delené alebo zložené. Okraj listov môže byť pílkovitý, zúbkatý alebo vrúbkovaný, žilnatina perovitá alebo dlaňovitá. Pokiaľ sú kvetné obaly rozlíšené na kalich a korunu, majú 5 kališných a 5 korunných lupienkov. Ak sú nerozlíšené na kalich a korunu, kvetných častí je 4 a viac. Kališné lístky sú často opadavé až prchavé. Korunné lupienky majú na báze nektáriá. Väčšinou sú hmyzoopelivé, niekoľko druhov je vetroopelivých. Plodom sú nažky alebo mechúriky. Semená sú rozširované buď vetrom alebo živočíchmi, na čo sú prispôsobené. Ich semená majú malé embryo, ale sú bohaté na endosperm. Všetci zástupcovia obsahujú alkaloidy, sú jedovaté. 

Sú typickou čeľaďou holoarktickej floristickej ríše, vyskytujú sa aj na území Slovenska. Na území Slovenska sa vyskytuje 23 rodov so 79 druhmi. Ich typickí zástupcovia v slovenskej flóre sú napríklad iskerník prudký (*Ranunculus acris*), hlaváčik jarný (*Adonis vernalis*), veternica hájna (*Anemone nemorosa*), pečeňovník trojlaločný (*Hepatica nobilis*), orlíček obyčajný (*Aquilegia vulgaris*) a mnohé iné.

## Referencie


## Iné projekty


Kategória:Jedovaté rastliny
Mužská dvojhra na French Open 2008

**Mužská dvojhra na French Open 2008** sa hrala ako súčasť French Open 2008 od 25. do 8. júna 2008. Titul získal Španiel Rafael Nadal, ktorý vo finále porazil Švajčiara R. Federera 6-1, 6-3, 6-0. Bol to jeho 4. grandslamový titul a 27. titul v dvojhre na okruhu ATP.

## Nasadenie
Nižšie je zoznam nasadených hráčov. V zátvorkách je kolo, v ktorom vypadli.

#  Roger Federer *(Finále)*
#  **[[Rafael Nadal]]  ''(Víťaz)***
#  [[Novak Đoković]] *(Semifinále)*
#  [[Nikolaj Vladimirovič Davydenko|Nikolaj Davydenko]] *(3. kolo)*
#  [[David Ferrer]] *(Štvrťfinále)*
#  [[David Nalbandian]] *(2. kolo)*
#  [[James Blake]] *(2. kolo)*
#  [[Richard Gasquet]]  *(odstúpil)*
#  [[Stan Wawrinka|Stanislas Wawrinka]] *(3. kolo)*
#  [[Andy Murray]] *(3. kolo)*
#  [[Tomáš Berdych]] *(2. kolo)*
#  [[Tommy Robredo]] *(3. kolo)*
#  [[Juan Mónaco]] *(1. kolo)*
#  [[Jo-Wilfried Tsonga]]  *(odstúpil)*
#  [[Michail Južnyj]] *(3. kolo)*
#  [[Carlos Moyà]] *(1. kolo)*

<ol start="17">
<li> [[Marcos Baghdatis]] *(1. kolo)*</li>
<li> [[Paul-Henri Mathieu]] *(4. kolo)*</li>
<li> [[Nicolás Almagro]] *(Štvrťfinále)*</li>
<li> [[Ivo Karlović]] *(1. kolo)
 Radek Štěpánek *(4. kolo)
<li> [[Fernando Verdasco]] *(4. kolo)
 Juan Carlos Ferrero *(1. kolo)
<li> [[Fernando González]] *(Štvrťfinále)
 Lleyton Hewitt *(3. kolo)
<li> [[Jarkko Nieminen]] *(3. kolo)
 Igor Andrejev *(2. kolo)
<li> [[Ivan Ljubičić]] *(4. kolo)
 Guillermo Cañas *(1. kolo)
<li> [[Dmitrij Igorevič Tursunov|Dmitrij Tursunov]] *(3. kolo)
 Andreas Seppi *(1. kolo)
<li> [[Janko Tipsarević]] *(1. kolo)


## Výsledky
### Posledných 8

### Horná polovica
#### Sekcia 1

#### Sekcia 2

#### Sekcia 3

#### Sekcia 4

### Dolná polovica
#### Sekcia 5

#### Sekcia 6

#### Sekcia 7

#### Sekcia 8

## Externé odkazy
* Pavúk dvojhry
* Pavúk kvalifikácie

Kategória:French Open 2008
Sound Blaster

right|thumb|Pôvodná 8-bitová karta Sound Blaster
right|thumb|Sound Blaster PRO

**Sound Blaster** je označenie rodiny zvukových kariet, ktoré dlhú dobu boli de facto štandardom pre audio na IBM PC kompatibilných platformách. Výrobcom je spoločnosť singapurského pôvodu Creative Technology, v USA známa aj ako Creative Labs.

## Verzie
Pôvodný Sound Blaster bola 8-bitová ISA karta, ktorá poskytovala zvukový výstup v 8-bitovej kvalite v mono prevedení. Neskôr vychádzali vylepšené verzie, ktoré prinášali postupné zlepšenia.
* Sound Blaster PRO - 8-bitová kvalita, stereo
* Sound Blaster 16 - 16-bitová kvalita, stereo
* Sound Blaster AWE32 - 16-bit stereo, wavetable syntéza
* Sound Blaster AWE64 - viackanálová wavetable systéza v porovnaní s AWE32
* Sound Blaster Live! - prvá PCI zvuková karta od Creative, zvukový procesor EMU10k1
* Sound Blaster Audigy - zlepšený zvukový procesor
* Sound Blaster Extigy - externá USB zvuková karta

## Iné projekty

## Zdroj

Kategória:Zvukové karty
Slovanský zjazd

**Slovanský zjazd** alebo **Slovanský kongres** sú:
*séria stretnutí slovanských predstaviteľov v apríli 1848 vo Viedni, ktorá viedla o.&nbsp;i. k zvolaniu Slovanského zjazdu v Prahe v tom istom roku
*zjazd prevažne Poliakov vo Vroclave v máji 1848, pozri Poľský zjazd (1848)
*Slovanský zjazd (1848, Praha) (tzv. prvý Slovanský zjazd)
*Slovanský zjazd (1866)
*Slovanský zjazd (1867)
*Slovanský zjazd (1898)
Ligue Magnus

**Ligue Magnus** je najvyššia hokejová súťaž vo Francúzsku. Vznikla v roku 1907. Víťaz obdrží trofej Magnus Cup. Najviac ju vyhral tím Chamonix Hockey Club, až 30 krát. Aktuálnym víťazom je klub Rouen Hockey Élite 76. 

## Účastníci

## História názvu ligy
* 1903 – 1930: Französische Meisterschaft
* 1930 – 1972: 1re série 
* 1972 – 1976: *Inget spel* 
* 1976 – 1985: Nationale A 
* 1985 – 1990: Nationale 1A 
* 1990 – 1991: Ligue Nationale 
* 1991 – 1992: Élite Ligue
* 1992 – 1994: Nationale 1 
* 1994 – 1996: Élite Ligue
* 1996 – 1997: Nationale 1A 
* 1997 – 2002: Élite Ligue
* 2002 – 2004: Super 16 
* 2004 -    : Ligue Magnus

## Víťazi

## Ceny
*Charles Ramsey Trophy (cena pre najlepšieho strelca)
*Coupe Magnus (cena pre víťaza play-off)
*Meilleur arbitre (cena pre najlepšieho rozhodcu)
*Albert Hassler Trophy (cena pre najlepšieho francúzskeho hráča)
*Marcel Claret Trophy (cena pre tím z fair-play)
*Raymond Dewas Trophy (cena pre najlepšieho hráča)
*Jean-Pierre Graff Trophy (cena pre najlepšieho nováčika)
*Jean Ferrand Trophy (cena pre najlepšieho brankára)
*Meilleur entraîneur (cena pre najlepšieho trénera)

## Známi hráči, ktorý hrali v Ligue Magnus
* Philippe Bozon (St. Louis Blues, HC Servette Ženeva)
* Evgeny Davydov (HC CSKA Moskva, Winnipeg Jets)
* Bob Gainey (Montreal Canadiens)
* Steve Gainey (Dallas Stars)
* Cristobal Huet (Los Angeles Kings, Montreal Canadiens, Washington Capitals, Chicago Blackhawks)
* Steven Reinprecht (Colorado Avalanche, Phoenix Coyotes)
* Mark Rycroft (St. Louis Blues, Colorado Avalanche)
* Richard Sevigny (Montreal Canadiens, Quebec Nordiques)
* Claude Verret (Buffalo Sabres)

## Externé odkazy
*Ligue Magnus 
*Stránka francúzskeho hokejového zväzu 

Kategória:Ľadový hokej vo Francúzsku
Kategória:Hokejové ligy
Andrej Nikolajevič Tichonov

**Andrej Nikolajevič Tichonov** () (* 30. október 1906, Gagarin, Smolenská oblasť, Rusko, vtedy Gžatsk, Ruská ríša - † 8. november 1993, Moskva, Rusko) bol ruský matematik a geofyzik. Je známy predovšetkým vďaka práci v oblastiach topológie, funkcionálnej analýzy, geofyziky a matematickej fyziky.

## Život

Andrej Nikolajevič Tichonov sa narodil v roku 1906 v meste Gžatsk neďaleko Smolensku v rodine obchodníka. V roku 1910 sa rodina presťahovala do Moskvy, začiatkom občianskej vojny odišli na Ukrajinu a v roku 1919 sa opäť vrátili do Moskvy.

V roku 1922 ako šestnásťročný nastúpil na matematicko-fyzikálnu fakultu Moskovskej štátnej univerzity. Už ako študent dosiahol pod vedením Pavla Sergejeviča Alexandrova pozoruhodné výsledky najmä v oblasti topológie. V roku 1927 ukončil štúdium a zostal na univerzite.

V roku 1939 sa stal korešpondentom Akadémie vied ZSSR, v roku 1966 aj jej riadnym členom. Zohral rozhodujúcu úlohu pri založení fakulty informatiky na Moskovskej univerzite, v rokoch 1970 až 1990 pôsobil ako jej prvý dekan. Zomrel v roku 1993, je pochovaný na Novodievčom cintoríne.

## Práca

Najvýznamnejšie výsledky dosiahol Tichonov v oblastiach topológie a funkcionálnej analýzy, ako aj v niektorých oblastiach fyziky. Je po ňom pomenovaných viacero matematických viet a konceptov.

V oblasti topológie je po ňom pomenovaná Tichonovova veta, ktorá hovorí, že súčin kompaktných topologických priestorov je tiež kompaktný. Je tiež po ňom pomenovaná špeciálna trieda topologických priestorov, tzv. Tichonovove priestory. 

V matematickej fyzike je autorom viet o jednoznačnosti pre rovnicu vedenia tepla. Študoval tiež Volterrove integrálne rovnice.

Je tiež autorom metódy Tichonovovej regularizácie. Zaoberal sa tiež asymptotickou analýzou.

## Externé odkazy
* Tichonovov životopis - *MacTutor History of Mathematics archive* 
* Andrej Nikolajevič Tichonov - *Mathematics Genealogy Project*  

Kategória:Ruskí matematici
Kategória:Ruskí fyzici
Kategória:Ruskí geofyzici
Kategória:Členovia Ruskej akadémie vied
Kategória:Pochovaní na Novodievčom cintoríne
Integrálna rovnica

**Integrálna rovnica** je v matematike rovnica, v ktorej sa neznáma funkcia nachádza pod integrálom. Integrálne rovnice úzko súvisia s diferenciálnymi rovnicami a niektoré problémy môžu byť formulované oboma spôsobmi (napr. Maxwellove rovnice).

Za zakladateľa teórie integrálnych rovníc sa považuje Erik Ivar Fredholm, neskôr k nej významne prispel Vito Volterra.

## Klasifikácia integrálnych rovníc

Integrálne rovnice možno rozdeliť na dve základné triedy: Fredholmove integrálne rovnice a Volterrove integrálne rovnice. Pri Fredholmových rovniciach má interval integrácie konštantné hranice, pri Volterrových rovniciach je jedna z hraníc funkciou premennej *x*.

Ďalšie delenie je na rovnice prvého a druhého druhu. V rovniciach prvého druhu sa neznáma funkcia nachádza len pod integrálom, v rovniciach druhého druhu sa nachádza pod integrálom aj mimo integrálu.

### Fredholmove rovnice prvého druhu

Najzákladnejším typom integrálnych rovníc sú Fredholmove rovnice prvého druhu. Sú to integrálne rovnice tvaru

: f(x) = \int_a^b K(x,t)\,\varphi(t)\,dt, 

kde \varphi je neznáma funkcia, *f* je známa funkcia a *K* je ďalšia funkcia o dvoch premenných, často nazývaná aj jadrová funkcia. Rozsah integrácie má konštantné hranice.

### Fredholmove rovnice druhého druhu

Fredholmove rovnice druhého druhu sú rovnice s konštantným rozsahom integrácie a s neznámou funkciou nachádzajúcou sa ako v integrande, tak aj mimo neho. Sú to integrálne rovnice tvaru

: \varphi(x) =  f(x)+ \lambda \int_a^b K(x,t)\,\varphi(t)\,dt. 

Číslo \lambda je neznámy parameter, ktorý zohráva rovnakú úlohu ako vlastné číslo v lineárnej algebre. Význam ostatných symbolov je rovnaký, ako pri rovniciach prvého druhu.

### Volterrove rovnice prvého druhu

Volterrove rovnice prvého druhu sú zovšeobecnením Fredholmových rovníc prvého druhu, v ktorom je jedna z hraníc integračného rozsahu funkciou premennej *x*. Volterrove rovnice prvého druhu majú tvar:

: f(x) = \int_a^x K(x,t)\,\varphi(t)\,dt.

### Volterrove rovnice druhého druhu

Volterrove rovnice druhého druhu sú zovšeobecnením Fredholmových rovníc druhého druhu. Jedna z hraníc integračného rozsahu je funkciou premennej *x*. Rovnice tohto typu majú tvar:

: \varphi(x) = f(x) + \lambda \int_a^x K(x,t)\,\varphi(t)\,dt. 

## Pozri aj

* Diferenciálna rovnica

## Zdroj

* Motivační základy k teorii integrálních rovníc 

Kategória:Matematická analýza
Héta

50px|left

**Héta** (veľké Ͱ, malé ͱ) je zastarané písmeno gréckej abecedy. V systéme gréckych čísel má hodnotu 8.

## Referencie
* héta 

## Iné projekty

Kategória:Grécke písmená
Vito Volterra

**Vito Volterra** (* 3. máj 1860, Ancona, Talianske kráľovstvo, Pápežský štát – † 11. október 1940, Rím, Talianske kráľovstvo) bol taliansky matematik a fyzik. 

Práca na jeho teórii funkcionálov ho priviedla k štúdiu integrálnych rovníc
, kde sú po ňom pomenované Volterrove integrálne rovnice. Zaoberal sa tiež biomatematikou, kde predovšetkým rozvíjal výsledky Pierra Françoisa Verhulsta. V tejto oblasti je spoločne s Alfredom Lotkom autorom tzv. Lotkových-Volterrových rovníc.

## Referencie


## Iné projekty

## Externé odkazy
* Vito Volterra na stránke Senátu  

Kategória:Talianski matematici
Kategória:Talianski fyzici
Kategória:Fyzici židovského pôvodu
Kategória:Matematici židovského pôvodu
Kategória:Absolventi Univerzity v Pise
Kategória:Vyučujúci na Univerzite v Pise
Kategória:Senátori Senátu Talianskeho kráľovstva
FEI

**FEI** môže byť:
* Fakulta elektrotechniky a informatiky Slovenskej technickej univerzity v Bratislave
* Fakulta elektrotechniky a informatiky Technickej univerzity v Košiciach
Fakulta architektúry

**Fakulta architektúry** môže byť:
* Fakulta architektúry a dizajnu Slovenskej technickej univerzity v Bratislave
* Budova Fakulty architektúry Slovenskej technickej univerzity
* Budova fakulty architektúry a umenia Yale University
Biznis Centrum Kerametal

náhľad|Biznis Centrum Kerametal

**Biznis Centrum Kerametal** (pôvodný názov *Prevádzková budova Chemapol*) je biznis centrum v Bratislave na Jašíkovej ulici 2 – 6, v mestskej časti Ružinov. Sídli tu napríklad Bratislavská Regionálna Komora SOPK, TÜV SÜD Slovakia či KERAMETAL.

Projekt 1968 – 1970 (Ing. arch. Ľudovit Jendreják spolu s M. Lukičom a M. Mihalovičom), realizácia 1972 – 1973.

## Externé odkazy
* Oficiálna stránka Biznis Centra Kerametal 

Kategória:Ružinov
Kategória:Biznis centrá v Bratislave
Bernhardus Varenius

**Bernhardus Varenius** (1622, Hitzacker, Dolné Sasko – 1650) bol nemecký kartograf. Jedným z jeho najvýznamnejších diel je *Všeobecná geografia*. Zaoberá sa v nej geografiou ako celkom, ale vidí aj nevyhnutnosť v jej diferenciácii. Chcel odlíšiť všeobecnú geografiu od špeciálnej, čiže regionálnej. Do okruhu zaradil geografickú polohu, reliéf, hydrografiu, ťažbu surovín, demografické údaje a mnohé iné myšlienky, v ktorých neskôr pokračovalo veľa geografov.

Kategória:Narodenia v 1622
Kategória:Úmrtia v 1650
Kategória:Nemeckí kartografi
Košický gbel

**Košický gbel** (, ) bol najznámejší druh dutej miery používaný na Slovensku v období stredoveku a novoveku. Názov dostal podľa miesta rozšírenia, významnej kupeckej metropoly Košíc.

Ako miera na sypaniny obsahoval košický gbel 84 litrov. V 17. storočí sa zvýšil na 125 litrov, čo sa rovnalo dvom bratislavským mericiam. Spišský gbel mal 48 litrov a bratislavský gbel 59 litrov.

Ako miera na tekutiny obsahoval 13,57 litra. Menej mal budínsky gbel, ktorý obsahoval 8,48 litra.

Košický gbel mal vplyv aj na určovanie plošnej miery gbeloráčiny. Gbeloráčina bola plošná miera používaná na Východnom Slovensku, na ktorú vysiali jeden košický gbel obilia. V 18. storočí mal košický gbel ako rozloha poľa jedno uhorské jutro.

## Referencie

## Pozri aj
*Obchod v stredovekých a ranonovovekých Košiciach
*Remeslá v stredovekých a ranonovovekých Košiciach

## Zdroj

Kategória:Dejiny Košíc
Kategória:Jednotky objemu
Kategória:Jednotky plochy
Ženská dvojhra na French Open 2008

**Ženská dvojhra na French Open 2008** sa hrala ako súčasť French Open 2008 od 25. do 8. júna 2008. 

## Nasadenie hráčok

# Maria Šarapovová *(Štvrté kolo)
# *'Ana Ivanovićová (Víťazka)*'
# [[Jelena Jankovićová]] *(Semifinále)
# Svetlana Kuznecovová *(Semifinále)
# [[Serena Williamsová]] *(Tretie kolo)
# Anna Čakvetadzeová *(Druhé kolo)
# [[Jelena Viačeslavovna Dementievová|Jelena Dementievová]] *(Štvrťfinále)
# Venus Williamsová *(Tretie kolo)
# [[Marion Bartoliová]] *(Prvé kolo)
# Patty Schnyderová *(Štvrťfinále)
# [[Vera Igorevna Zvonariovová|Vera Zvonarevová]] *(Štvrté kolo)
# Ágnes Szávayová *(Tretie kolo)
# [[Dinara Michajlovna Safinová|Dinara Safinová]] * (Finále)
# Agnieszka Radwańská *(Štvrté kolo)
# [[Nicole Vaidišová]] *(Prvé kolo)
# Viktória Azarenková *(Štvrté kolo)

<ol start="17">
<li> [[Šachar Peerová]] *(Prvé kolo)
 Francesca Schiavoneová *(Tretie kolo)
<li> [[Alizé Cornetová]] *(Tretie kolo)
 Sybille Bammerová *(Prvé kolo)
<li> [[Marija Jurievna Kirilenková|Maria Kirilenková]] *(Druhé kolo)
 Amélie Mauresmová *(Druhé kolo)
<li> [[Aľona Volodymyrivna Bondarenková|Aľona Bondarenková]] *(Prvé kolo)
 Virginie Razzanová *(Prvé kolo)
<li> [[Nadežda Viktorovna Petrovová|Nadia Petrovová]] *(Tretie kolo)
 Flavia Pennettová *(Štvrté kolo)
<li> [[Katarina Srebotniková]] *(Štvrté kolo)
 Dominika Cibulková *(Tretie kolo)
<li> [[Anabel Medinová Garriguesová]] *(Tretie kolo)
 Caroline Wozniacka *(Tretie kolo)
<li> [[Ai Sugijamová]] *(Druhé kolo)
 Karin Knappová ''(Tretie kolo)


## Pavúk

### Finálová fáza

### Horná polovica

#### 1. sekcia

#### 2. sekcia

#### 3. sekcia

#### 4. sekcia

### Dolná polovica

#### 5. sekcia

#### 6. sekcia

#### 7. sekcia

#### 8. sekcia

## Referencie

*

## Externé odkazy
* 

Kategória:French Open 2008
Slavia Praha

**Slavia Praha** môže byť:

* SK Slavia Praha – futbalový klub
* HC Slavia Praha – klub ľadového hokeja mužov
* HC Slavia Praha (ženy) – klub ľadového hokeja žien
* DHC Slavia Praha – ženský hádzanársky klub
* SK Slavia Praha (pozemný hokej) – klub pozemného hokeja
* SK Slavia Praha (vodné pólo) – klub vodného póla
* VK Slavia Praha – veslársky klub
* ASK Slavia Praha – atletický klub
* RC Slavia Praha – ragbyový klub
* LC Slavia Praha – lakrosový klub
* USK Praha – basketbalové kluby
Color Developing Agent 3

**Color Developing Agent 3** alebo skrátene **CD-3** (4-(N-etyl)-[N-(ω-metylsulfónamido)-etyl]-3-metylanilín) je chemická látka, ktorá sa používa ako farebná vývojka parafenyléndiamínovej skupiny. Je kľúčovou súčasťou mnohých receptov na farebné vývojky, kde slúži na vznik azúrového, purpurového a žltého farbiva v jednotlivých vrstvách filmu alebo papiera.

Kategória:Fotografické chemikálie
Ursula von der Leyenová

**Ursula Gertrud von der Leyenová**, rod. **Albrechtová** (* 8. október 1958, Ixelles, Belgicko) je konzervatívna nemecká politička, predsedníčka Európskej komisie a členka stredopravicovej Kresťanskodemokratickej únie Nemecka. 

V rokoch 20032005 pôsobila ako ministerka sociálnych vecí, žien, rodiny a zdravia spolkovej krajiny Dolné Sasko a v rokoch 20052009 ako spolková ministerka pre rodinu, seniorov, ženy a mládež. Po rezignácii spolkového ministra práce a sociálnych vecí Franza Josefa Junga v novembri 2009 bola vymenovaná za jeho nástupníčku. Medzi rokmi 2013 až 2019 slúžila ako spolková ministerka obrany Nemecka vo vládach na čele s kancelárkou Angelou Merkelovou. Dňa 15. júla 2019 oznámila, že bez ohľadu na to, či bude zvolená za predsedníčku Európskej komisie na post ministerky obrany rezignuje ku 17. júlu 2019.

Dňa 2. júla 2019 bola Európskou radou navrhnutá na post predsedu Európskej komisie. O dva týždne neskôr, 16. júla 2019, ju väčšina 383 zo 747 prítomných europoslancov podporila. Do úradu nastúpi k 1. novembru 2019.

## Referencie

## Iné projekty

## Zdroj

* 

Kategória:Nemeckí politici
Kategória:Poslanci Nemeckého spolkového snemu
Kategória:Predsedovia Európskej komisie
Kategória:Ženy v politike
Oplodie

[thumb|Nákres [Broskyňa (plod)|broskyne: **1.** Endokarp, **2.** Semeno, **3.** Mezokarp a **4.** Exokarp]]
**Oplodie** alebo **perikarp** je pletivo obklopujúce semeno. Vyvíja sa zo steny semenníka. Všeobecne je oplodie obal, ktorý chráni semená a je základnou časťou plodu. Výnimkou sú plody figovníka (figy). Niekedy celkom vyschne a stvrdne, a tak tvorí škrupinu. 

U dužinatých plodov sa oplodie skladá z troch častí: exokarp (teda ľudovo šupa), mezokarp a endokarp (vnútorná časť). 

## Pozri aj
* Plod
* Semeno

## Zdroj

Kategória:Anatómia a morfológia rastlín
Kategória:Plod
Kapa

**Kapa** môže byť:
* grécke písmeno, pozri kapa (grécke písmeno)
* havajská tkanina, pozri kapa (tkanina)

**Kapa** alebo **kápa** môže byť:
* zastarano alebo nárečovo: kapucňa; čiapka; čepiec, pozri kapucňa, čiapka a čepiec (pokrývka hlavy)
* nárečovo :
**časť kantára na konskom postroji, pozri kápa (postroj)
**vrchná časť chomúta, pozri kápa (chomút)
**časť oja, ktorá sa dáva do jarma, pozri kápa (oje)
**výčnelok na podkove na prichytenie podkovy na kopyto, pozri kápa (podkova)

## Zdroje